Filaza ifampiankinana

Ny **[[Filaza ifampiankinana|filaza ifampiankinana]]** dia endriky ny matoanteny izay ilazana zavatra heverina fa an' eritreritra na nofinofy fotsiny ka mifanohitra amin' ny filaza tsotra izay enti-manambara zavatra heverina fa misy na mitranga marina.

## Ny fiteny ahitana ny filaza ifampiankinana
Ireto avy ny fiteny ahitana ny filaza ifampiankinana: ny fiteny akadiana, hebreo, grika taloha, sanskrity, alemàna, albaney, irlandey, latina, pôrtogey, espaniôla, italiana, frantsay, romaniana, galoà, gaelika ekôsey, neerlandey, pôlôney, bolgariana, arabo, hongariana sy ny maro hafa koa. Tsy misy filaza ifampiankinana ny fiteny malagasy. 

### Fiteny frantsay
Atao hoe *[[Subjonctif (ao amin' ny teny frantsay)|subjonctif]]* ny anaran' io filaza io amin' ny teny frantsay.

#### Fitanisana matoanteny
Misy filazam-potoana efatra ny *subjoncrif* frantsay, dia ny *[[subjonctif présent]]* (ohatra: *Que je dorme*), ny *[[subjonctif passé]]* (ohatra: *Que j'aie dormi*), ny *[[subjonctif imparfait]]* (ohatra: *Que je dormisse*),ary ny *[[subjonctif plus-que-parfait]]* (ohatra: *Que j'eusse dormi*).

Ohatra

*Craindre*

* *Que je <u>craigne</u>*
* *Que* *tu <u>craignes</u>*
* *Queil <u>craigne</u>*
* *Que* *nous <u>craignions</u>*
* *Quevous <u>craigniez</u>*
* *Queils <u>craignent</u>.*

#### Fampiasana azy
Ohatra

* *Il est possible qu'il <u>vienne</u>.*
* *Je cherche un hôtel qui <u>ait</u> une piscine*.

### Fiteny espaniôla
Atao hoe *subjuntivo* ny anaran' io filaza io amin' ny teny espaniôla. Misy filazam-potoana telo fototra ny *subjuntivo* espaniôla: 

* ny *presente de subjuntivo* (ohatra: *Quiero que ella <u>hable</u> conmigo*),
* ny *pretérito imperfecto* *de subjuntivo* (ohatra: *Si ella <u>hablara</u> más despacio, la entendería mejor.*)
* ny *futuro de subjuntivo* (ohatra: *El que <u>hablare</u> mal del rey, será castigado*)

Fanampin' ireo dia misy filazam-potoana maro hafa mifototra amin' ireo telo ireo, izay manambara fanehoan-javatra efa:

* ny *pretérito perfecto de subjuntivo* (ohatra: *Me alegro de que tú <u>hayas hablado</u> con él*.)
* ny *pretérito pluscuamperfecto de subjuntivo* (ohatra: *Si nosotros <u>hubiéramos hablado</u>, no habría habido problema*)
* ny *futuro perfecto de subjuntivo* (ohatra: *Si alguien <u>hubiere hablado</u> en contra del rey, será juzgado*.)

#### Fitanisana
Ohatra

*Trabajar* 

* *Yo <u>trabaje</u>*
* *Tú <u>trabajes</u>*
* *él <u>trabaje</u>*
* *Nosotros <u>trabajemos</u>*
* *Vosotros <u>trabajéis</u>*
* *Ellos <u>trabajen</u>.*

#### Fampiasana
Ohatra

### Fiteny anglisy
Atao hoe *subjunctive* (*[[:en:English_subjunctive|en]]*) ny anaran' io filaza io amin' ny teny anglisy.

#### Fitanisana
Ohatra

*To speak*

* *I speak*
* *You speak*
* *He/she/it speak* (tsy misy -*s*)
* *We speak*
* *You speak*
* *They speak*

#### Fampiasana
*Present subjunctive* 

Ohatra

* *It is important that she <u>speak</u>.*
* *I feared that he <u>act</u> so.*
* *I suggest that he <u>go</u> now.*
* *It is important that she <u>be</u> on time.*
* *They demand that we <u>stop</u> the project.*

*Past subjunctive*

* *If I <u>were</u> you, I’d apologize.*
* *I wish it <u>were</u> easier.*
* *If she <u>knew</u> the answer, she would tell us.*

## Ny hevitra ampitaina
Ny hevitra tiana hampitaina amin' ny fampiasana ny filaza ifampiankinana dia maro ka anisan' izany ny firariana, ny fihetseham-po, ny fahafahan' ny zavatra iray hitranga, ny zavatra tsy maitsy tanterahina, ny zavatra mbola tsy mitranga sns. Mifanakaiky hevitra amin' ny filaza mirary ny filaza ifampiankinana rehefa ampiasaina anaty fehezankevitra tsy miankina. Ao amin' ny fiteny sasany dia misolo ny filaza mandidy ny filaza ifampiankinana amin' ny lahara-mpadray anjara am-pehezanteny tsy ahitana endrika mandidy mifadraika aminy.

Matetika dia ny rafi-pehezanteny no mibaiko ny fampiasana ny filaza ifampiankinana. Ao amin' ny fehezankevitra miakina no tena ampiasana azy ka ny hevitry ny mpampiankina fehezankevitra na ny hevitry ny fehezankevitra iankinana no mitaky na tsia io filaza io.

## Ny filazam-potoana sy fanehoan-javatra
Amin' ny fiteny ahitana io filaza io dia ny filazam-potoana ankehitriny sy ny endrika efa (izay lazain' ny mpanoratra fitsipiteny hoe "lasa") mifandraika amin' io no fahita nefa misy fiteny sasany izay ahitana filaza ifampiankinana amin' ny filazam-potoana hoavy (efa sy tsy efa), dia ny fiteny pôrtogey sy ny fiteny espaniôla ary fiteny hafa maro koa.

## Jereo koa

*Filaza
*Filaza tsotra
* Filaza mandidy
* Filaza mihonohono
* Filaza mirary
* Subjonctif (ao amin' ny teny frantsay)

* Lisitry ny teny ampiasaina amin' ny haiteny